Սոնիկ ոզնի

**Սոնիկ ոզնի** (ճապ.` ソニック・ザ・ヘッジホッグ, ), Sega ընկերության *Sonic the Hedgehog* տեսախաղերի շարքի գլխավոր հերոսը, ինչպես նաև դրա հիման վրա ստեղծված կոմիքսների, անիմացիոն սերիալների և գեղարվեստական ​​ֆիլմերի գլխավոր հերոսը:

Սոնիկը կապույտ մարդակերպ ոզնի է՝ ստեղծված նկարիչ Նաոտո Օշիմայի, ծրագրավորող Յուջի Նակայի և դիզայներ Հիրոկազու Յասուհարայի կողմից: Կատարելագործման ընթացքում առաջարկվեցին ապագա խաղի գլխավոր հերոսի բազմաթիվ կերպարներ, սակայն կատարելագործողների ընտրությունը կանգ առավ կապույտ ոզնու վրա։ Սոնիկն իր անունը ստացել է գերձայնային արագություններով վազելու ունակության համար (՝ «ձայնային, ձայնի արագությամբ»)։ Sonic the Hedgehog սերիայի խաղերի մեծ մասում Սոնիկի գեյմ փլեյըը կայանում է մակարդակների արագ անցնելում և թշնամիների դեմ պայքարում, որոնց վրա հարձակվելու համար Սոնիկը ցատկում և գնդակի տեսք է ընդունում: Սոնիկի համար ոչ պակաս կարևոր դեր ունեն ոսկե օղակները, որոնք նրան որպես վահան են ծառայում։ Հերոսի գլխավոր անտագոնիստը դոկտոր Էգմանն է, ով ցանկանում է տիրել աշխարհին և կառուցել իր «Էգմանլենդ» կայսրությունը։

Իր մասնակցությամբ համանուն խաղի թողարկումից հետո Սոնիկը բավականին շուտ հայտնի դարձավ ամբողջ աշխարհում և դրեց խոշոր մեդիա ֆրանշիզայի սկիզբը։ Կերպարը դարձավ Sega-ի թալիսմանը, որը մնում է մինչ օրս՝ փոխարինելով Ալեքս Քիդին, ով մինչև 1990 թվականը ընկերության ոչ պաշտոնական թալիսմանն էր։ 2014 թվականի նոյեմբերի դրությամբ Սոնիկ շարքը վաճառվել է ավելի քան 150 միլիոն օրինակով։ Բացի համակարգչային խաղերից, Սոնիկը համարվում է կոմիքսների, գրքերի, մի շարք անիմացիոն սերիալների, լիամետրաժ անիմեների և ֆիլմերի գլխավոր հերոս։

## Ընդհանուր բնութագիր
Սոնիկի ճշգրիտ տարիքը, քաշը, հասակը և այլ ֆիզիկական բնութագրերը ժամանակի ընթացքում փոփոխվել են, ներառյալ՝ կերպարի նկարելու ոճը։ Սկզբում տեսախաղերում օգտագործում էին նկարիչ Նաոտո Օշիմայի Սոնիկիի դիզայնը, որտեղ ոզնին ուներ «մանկական» տեսք՝ կարճ փշերով, կլոր մարմնով և առանց ծիածանաթաղանթի աչքերով։ 1998 թվականին Sonic Adventure-ի թողարկումից հետո Սոնիկի կերպարը բարելավվեց Յուջի Ուեկավանի կողմից, ով կերպարը դարձրեց ավելի բարձրահասակ՝ երկարացված ոտքերով և ավելի փոքր գնդաձև մարմնով։ Սոնիկի ասեղները երկարացրել են, իսկ աչքերը պատկերել են կանաչ բիբերով։ Հերթական փոփոխությունները կերպարի մեջ կատարվեցին 2006 թվականին «Sonic the Hedgehog» խաղում. ոզնին դարձավ ավելի բարակ, բարձրահասակ և ավելի բաց երանգի մորթի ուներ: Բոլոր դիզայններում Սոնիկը կրում է կարմիր սպորտային կոշիկներ՝ սպիտակ շերտով և դեղին ճարմանդով։ Սոնիկի մասին կողմնակի ստեղծագործությունները, ինչպիսիք են կոմիքսները և մուլտֆիլմերը, օգտագործել են տեսախաղի դիզայնի տարբերակներ՝ կերպարի ընդհանուր ընդունված տեսքն արտացոլելու համար: Ներկայում կերպարի հասակը համարվում է 100 սանտիմետր, իսկ քաշը՝ 35 կիլոգրամ։

Ըստ Archie Comics-ի՝ Սոնիկը ծնվել է հորինված Մոբիուս մոլորակում, Ժյուլեսա և Բեռնադետ ոզնիների ընտանիքում։ Սկզբում նա շագանակագույն էր։ Մի օր Սոնիկը հայտնաբերել է դոկտոր Օվի Կինտոբորի() ստորգետնյա լաբորատորիան, ով հայտնի Քաոսի Զմրուխտ կախարդական քարերի օգնությամբ,մոլորակի համար փորձում էր գտնել բացարձակ պաշտպանություն չարից։ Կինտոբորն ու Սոնիկը ընկերներանում են․ դոկտորը հատուկ վազքուղու միջոցով օգնում է ոզնուն մեծացնել վազքի արագությունը, մինչև մի օր Սոնիկը կոտրում է ձայնային պատնեշը, ինչի պատճառով նրա մորթին դառնում է կապույտ։ Մեկ օր անց տեղի է ունենում մի միջադեպ, որը Կինտոբորին վերածում է չար դոկտոր Իվո Ռոբոտնիկի, ով որոշ ժամանակահատվածով վերցնում է Մոբիուսի  իշխանությունը։

Սոնիկը տեսախաղերի պատմության ամենաարագ կերպարն է։ Նա ապրում է իր կանոններով, սիրում է ազատություն, արկածներ և չի սիրում, երբ ինչ-որ մեկը ճնշում է իրեն։ Չնայած իր հանգիստ բնավորությանը, Սոնիկը պոռթկուն և անհամբեր է լինում, երբ ամեն ինչ դանդաղ տեմպերով է տեղի ունենում։ Ոզնին միշտ ավարտում է իր ծրագրերն ու առաջադրանքները՝ չվախենալով ռիսկային քայլերից, որը գրավում և արժանանում է ընկերների հարգանքին։ Հերոսի լավագույն ընկերն ու հավատարիմ ուղեկիցը Թեյլզ աղվեսն է, ով միշտ օգնում է գլխավոր հերոսին, եթե վերջինս դժվարության մեջ է։ Սոնիկի մյուս լավագույն ընկերը Եքիդնա Նաքլսն է, թեև վերջինիս բարդ բնույթի պատճառով այս ընկերությունը որոշակի իրավիճակներում վերածվում է մրցակցության։ Ոզնի Էմի Ռոուզը սիրահարված է Սոնիկին, բայց նա միշտ չէ, որ պատասխանում է նրա զգացմունքներին, քանի որ Էմիի զգացմունքները շփոթեցնում և վախեցնում են նրան։ Պատմության հենց սկզբից բոլոր խաղերում, կոմիքսներում, մուլտֆիլմերում Սոնիկի գլխավոր թշնամին դոկտոր Էգմանն է՝ նույն ինքը Իվո Ռոբոտնիկը։ Չարագործն անընդհատ մարտական ​​ռոբոտներ է կառուցում և պլանավորում է տիրել աշխարհին, բայց գլխավոր հերոսը բոլորին փրկում է գիտնականի չար ծրագրերից:

Տեսախաղերում Սոնիկը ի վիճակի է բարձր ցատկել և ասեղներով գնդակի վերածվել՝ թշնամիներին ոչնչացնելու համար: Օգտագործելով «շրջանային պոկում» տեխնիկան () ոզնին կարող է, տեղում մոտավոր արագություն հավաքել, մեծ արագությամբ գլորվել գնդակի տեսքով, որն էլ հենց օգտագործվում է հակառակորդների վրա հարձակվելիս, իսկ շնորհիվ ինքնամղվող հարձակման ()`  նետվում է մոտակա հակառակորդի վրա ինքնամղվող ցատկով։ Նա նաև ջուր չի սիրում և չգիտի լողալ։ Սոնիկի համար կարևոր դեր են խաղում ոսկե օղակները, որոնք նրան ծառայում են որպես պաշտպանական վահան թշնամիներից։ Հավաքելով բոլոր յոթ Քաոսի Զմրուխտները, գլխավոր հերոսը վերածվում է իր սուպերտեսքին՝ Սուպեչսոնիկին։ Նրա մորթին ոսկեդեղնավուն երանգ է ստանում, աչքերը կարմրում են, իսկ ասեղները ոլորվում են դեպի վեր։

## Արտաքին տեսք
### Խաղեր
Որպես խաղային կերպար՝ Սոնիկը առաջին անգամ հայտնվել է իրեն նվիրված համանուն խաղում, որը 1991 թվականի հունիսին թողարկվել է Mega Drive/Genesis կոնսոլում։ Այնտեղ էլ սկսվել է Սոնիկի և նրա գլխավոր թշնամու՝ դոկտոր Ռոբոտնիկի առճակատումը։ Սկզբում ոզնին միայնակ կռվում է չարագործի և նրա մարտական ​​ռոբոտների դեմ, բայց հետո *Sonic the Hedgehog 2* խաղում աղվես Թեյլզը միանում է Սոնիկին։ Sonic CD-ում գլխավոր հերոսը ծանոթանում է ոզնի Էմի Ռոուզի հետ, իսկ Sonic 3-ում և Sonic & Knuckles-ում նա հանդիպում է եքիդնա Նաքլսին, որի աչքերում սկզբում թշնամություն է տեսնում, բայց այնուհետև դառնում է նրա լավագույն ընկերներից մեկը։ Պատմության շարունակության մեջ Sonic the Hedgehog 4: Episode I–ում, Սոնիկը կրկին հայտնվում է որպես միակ խաղային կերպար, բայց Sonic 4: Episode II-ում նրան կրկին միանում է Թեյլզ աղվեսը։ Վերոնշյալ բոլոր խաղերը Sonic the Hedgehog խաղերի հիմնական գծի մի մասն են: Կապույտ ոզնին հայտնվում է դյուրակիր վահանակների վրա թողարկված գրեթե բոլոր նախագծերում՝ սկսած Sonic the Hedgehog-ի 8-բիթանոց տարբերակից։

Sonic Adventure-ը Sonic the Hedgehog սերիայի առաջին խաղն է, որն ունի ամբողջական 3D գրաֆիկա։ Պատմության մեջ Սոնիկն ու իր ընկերները կռվում են Քաոս հրեշի դեմ, որը դոկտոր Էգմանը դուրս էր թողել Վարպետ Զմրուխտից։ Չար գիտնականը ցանկանում էր հպատակեցնել այս արարածին և օգտագործել նրա կործանարար ուժը՝ հավաքելու բոլոր Քաոսի Զմրուխտները և գրավել Կայարանային հրապարակ քաղաքը ()։ Խաղի շարունակության՝ Sonic Adventure 2-ի իրադարձություններում, Սոնիկը և Էգմանը փորձում են միասին աշխատել, որպեսզի փրկեն աշխարհը ընկնող տիեզերական ARK  գաղութի կործանարար հետևանքներից։ Այնուամենայնիվ, արդեն Sonic Heroes-ում դոկտորը կրկին պլանավորում է տիրել աշխարհին, և Սոնիկը կրկին միավորվելով Թեյլզի և Նաքլսի հետ, արագ լուծում է չարագործի հարցերը։ 2006 թվականի Sonic the Hedgehog խաղում կերպարը փրկում է քաղաքի արքայադստերը՝ Սոլեաննային, իսկ Sonic Unleashed-ում մասնակցում է Դարք Գայայի կողմից ավերված մոլորակի վերականգնմանը։ Sonic Colors-ում գլխավոր հերոսը, գտնվելով տիեզերական զվարճանքի այգում, փրկում է վիսպ կոչվող փոքրիկ արարածներին, իսկ Sonic Generations հոբելյանական խաղում Սոնիկը հանդիպում է իր անցյալի «դասական» տարբերակին։ Sonic Lost World-ի գործողությունները տեղի են ունենում Lost Hex մոլորակի վրա, որտեղ ոզնին հանդիպում է մի խումբ արարածների, որոնք կոչվում են Մահացու Վեցյակ։ Sonic Mania-ում գլխավոր հերոսը պատրաստվում է կանխել Էգմանի՝ Տեսիլքների Սուտակն օգտագործելու չար պլանը, որի օգտագործումը թույլ է տալիս կառավարել ժամանակն ու տարածությունը։ Sonic Forces-ի գործողությունները բժշկի կողմից ստրկացված Սոնիկի աշխարհում հակառակ ընթացք են ստանում: Ինքը՝ ոզնին, հերթական մարտից հետո անհետանում է։ Այս լուրը ցնցեց Սոնիկի ընկերներին, բայց չկոտրեց նրանց ոգին. նրանք, այնուամենայնիվ, որոշեցին կռվել՝ եքիդնա Նաքլսի գլխավորությամբ դիմադրություն ձևավորելով։ Ազատելով կապույտ ոզնուն՝ թիմը շարունակում է ազատագրել մոլորակը Էգմանի իշխանությունից։

Բացի հիմնական Sonic the Hedgehog շարքից, Սոնիկը հայտնվում է սփին-օֆֆերում, որոնք ստեղծված են ավտոսիմուլյանտոր, ֆայթինգ և ճապոնական դերախաղի ժանրերում։ Կան նաև Sonic Storybook խաղերի առանձին շարքեր, որոնք տեղի են ունենում «Հազար ու մի գիշեր» հեքիաթի երևակայական աշխարհում և թագավոր Արթուրի մասին լեգենդ, և Sonic Boom, որտեղ գեյմփլեյը կենտրոնացված է մարտերի և հետախուզման վրա։  Նախագծեր, ինչպիսիք են *Dr. Robotnik's Mean Bean Machine-ը, Knuckles*' Chaotix-ը, Tails' Skypatrol-ը, Tails Adventure-ը և Shadow the Hedgehog-ը Sonic the Hedgehog շարքի այլ կերպարներին ոն նվիրված, և Սոնիկը կամ չի հայտնվում դրանցում, կամ չունի իր սեփական պատմությունը և ներկա է հիմնականում որպես կամեո։ Սոնիկ ոզնին մեկ անգամ չէ, որ հայտնվել է այլ խաղերի շարքերում: *Christmas NiGHTS–ում*  խաղացողը կարող է խաղալ «Spring Valley» մակարդակը որպես ոզնի և մենամարտել դոկտոր Ռոբոտնիկիի հետ, իսկ *Samba de Amigo-ում Wii* կոնսոլի համար, հանրահայտ «Green Hill» խաղի մակարդակում պարել երաժշտության ռիթմի ներքո։ Գլխավոր հերոսը հայտնվել է նաև *[[Super Smash Bros. Brawl]]* քրոսովերներում և *[[Super Smash Bros. for Nintendo 3DS and Wii U|Super Smash Bros. for Nintendo 3DS and Wii U–]]ում*։ Բացի այդ, Սոնիկը Sega Superstars և Mario & Sonic սերիալների բոլոր մասերի գլխավոր հերոսն է։

### Մուլտֆիլմեր
Սոնիկին նվիրված առաջին երեք անիմացիոն շարքերը ստեղծվել են այժմ չգործող միջազգային DiC ընկերության կողմից։ Այս անիմացիոն սերիալներից ամենավաղ՝  *[[Adventures of Sonic the Hedgehog–]]ի* պրեմիերան կայացել է 1993 թվականին։ Դրվագները պատմում են Սոնիկ ոզնիի և նրա ընկեր աղվես Թեյլզի արկածների մասին, ովքեր դիմակայում էին չար դոկտոր Իվո Ռոբոտնիկին և նրա ռոբոտներին Մոբիուս մոլորակի վրա։ Նույն թվականին հեռարձակվեց Sonic the Hedgehog (SatAM) այլընտրանքային անիմացիոն սերիալը, որը նույնպես տեղի է ունենում Մոբիուս մոլորակի վրա, սակայն 33-րդ դարում։ Դոկտոր Ջուլիան Ռոբոտնիկը հեղաշրջում է անում Մոբոտրոպոլիս քաղաքում և իր ձեռքը վերցնում ռոբոտ զինվորների բանակի օգնությամբ: Քաղաքի բոլոր բնակիչները հայտնվում են ռոբոտացված վիճակում, սակայն նրանք, ովքեր կարողացել էինն փախչել, որոնց թվում է՝ Սոնիկը, ստեղծում են Ազատամարտիկների թիմ՝ ուզուրպատորին վերջ տալու նմատակով։ Sonic Underground-ի երրորդ անիմացիոն սերիալը թողարկվել է 1999 թվականին և պատմում է կապույտ ոզնի արկածների մասին իր քրոջ և եղբոր՝ ոզնի Սոնյայի և ոզնի Մանիկի հետ։

Ճապոնական ստուդիաները կապույտ ոզնու մասնակցությամբ մի քանի նախագծեր են ստեղծել: 1996 թվականին տեղի է ունեցել լիամետրաժ անիմեի Sonic the Hedgehog: The Movie պրեմիերան, որտեղ Ազատություն մոլորակը Սոնիկը փրկում է բժիշկ Ռոբոտնիկից։ Ավելի ուշ՝ 1999 թվականի սեպտեմբերին, մուլտֆիլմը արտոնագրվել է ԱՄՆ-ում, ADV Films-ի կողմից։ Այնուհետև, 2003-ից մինչև 2004 թվականը, թողարկվել է «Sonic X» անիմե սերիալի 78 դրվագ, որը ստեղծվել է TMS Entertainment-ի կողմից՝ հիմնված Sonic the Hedgehog սերիայի տեսախաղերի վրա։ Մինչ օրս Ճապոնիայում ստեղծված վերջին մուլտֆիլմը կարճամետրաժ Sonic: Night of the Werehog մուլտֆիլմն էր, որը հիմնված էր Sonic Unleashed խաղի հիման վրա. այս մուլտֆիլմում Սոնիկը և նրա նոր ընկեր Չիպը հայտնվում են ուրվականներով լի լքված տան մեջ։

2014 թվականին թողարկվել է «Sonic Boom» համակարգչային անիմացիոն շարքը, որի գործողությունները շրջվում են այլընտրանքային աշխարհում, որը տարբերվում է տեսախաղի տիեզերքից: Անիմացիոն սերիալի յուրաքանչյուր էպիզոդ առանձին պատմություն է գլխավոր հերոսների՝ Սոնիկ ոզնու, աղվես Թեյլզի, Նաքլս եքիդնայի, Էմի Ռոուզ ոզնու և Սթիքսը փորսուղի մասնակցությամբ, ընդդիմացող բժիշկ Էգմանի հաջորդ նենգ ծրագրին։ 2021 թվականի փետրվարին Նեթֆլիքսը պաշտոնապես հաստատել է աշխատանքը Sonic Prime անիմացիոն սերիալի վրա, որը թողարկվել է 2022 թվականի ձմռանը։ Անիմացիոն սերիալը հիմնականում ուղղված է 6-ից 11 տարեկան երեխաներին, ինչպես նաև ֆրանշիզայի երկարամյա երկրպագուներին:

Սոնիկը՝ որպես կամեո, հանդես  եկել 2012 թվականի Դիսնեյի «Wreck-It Ralph» ֆիլմում, և դրա շարունակությունը՝ «Ralph Breaks the Internet»–ում 2018 թվականին։ Դրանցից բացի, ոզնին հայտնվում է «Սիմփսոններ» անիմացիոն սերիալի մի քանի էպիզոդներում՝ Marge Be Not Proud–ում, That 90's Show–ում և The Food Wife–ում:

### Լիամետրաժ ֆիլմեր

մինի|250px|Սոնիկ ոզնին և Ջիմ Քերին
2014 թվականին հայտարարվեց *Sonic the Hedgehog* խաղերի շարքի հիման վրա ստեղծված լիամետրաժ ֆիլմի մասին։ Ռեժիսոր Ջեֆ Ֆաուլերի «Սոնիկը ոզնին» ֆիլմը թողարկվել է 2020 թվականի փետրվարին, ֆիլմը նկարահանվել է համակարգչային գրաֆիկայի և կենդանի դերասանների միջոցով։ Ֆիլմի սցենարը գրել են Պատրիկ Քեյսին և Ջոշ Միլլերը։ Ֆիլմի գլխավոր դերերում էին Բեն Շվարցը, Ջեյմս Մարսդենը և Ջիմ Քերրին։ Ֆիլմի շարունակությունը՝ «Սոնիկ ոզնի 2», թողարկվել է Միացյալ Նահանգներում 2022 թվականի ապրիլի 8-ին։

Սոնիկի օրիգինալ դիզայնը, որը ներկայացված է առաջին ֆիլմի թրեյլերում, հայտնվում է «Չիպն ու Դեյլը շտապում են օգնության»–ում, որտեղ նրան հնչյունավորում է Թիմ Ռոբինսոնը: Հերոսին կոչվում են «տգեղ Սոնիկ» և ցույց են տալիս որպես մերժված դերասան՝ հույս ունեցող ստանձնել մեծ դեր։

### Տպագիր արտադրանք
1993-ից 2002 թվականներին բրիտանական Fleetway Editions հրատարակչությունը հրատարակել է Sonic the Comic կոմիքսը։ Ըստ նրա սյուժեի՝ Մոբիուս մոլորակի վրա տեղի է ունենում մի դեպք, որը բարի գիտնական Կինտոբորին վերածում է չար դոկտոր Իվո Ռոբոտնիկի։ Դրանից հետո նա կառուցեց ռոբոտների բանակ և նրանց օգնությամբ գրավեց իշխանությունն ամբողջ աշխարհում։  узурпатора։ 2003 թվականի մայիսին այս կոմիքսը ստացավ ոչ պաշտոնական շարունակություն, որը կոչվում է Sonic the Comic Online!, որը հրապարակվել է համացանցում երկրպագուների ջանքերով։ Օրիգինալ կոմիքսների որոշ նկարիչներ և գրողներ նույնպես մասնակցություն ունեն կայքի պահպանման գործում։

Archie Comics-ը 1993-ից 2017 թվականներին ԱՄՆ-ում հրատարակել է Sonic the Hedgehog կոմիքսների ամսագրերը։ Ինչպես Sonic the Comic-ում, գլխավոր հերոս Սոնիկը Ազատամարտիկների խմբի առաջնորդն է, ովքեր դեմ են Մոբիուսում դոկտոր Ռոբոտնիկի բռնակալությանը: Բացի բնօրինակ սյուժեներից, այս կոմիքսների պատմությունը կլանեց «Sonic the Hedgehog» սերիալի խաղերի և մուլտֆիլմերի սյուժեի որոշ տարրեր: 2008 թվականին Archie Comics ամսագիրը ներառվել է Գինեսի ռեկորդների գրքի խաղային հրատարակության մեջ՝ որպես տեսախաղի վրա հիմնված կոմիքսների ամենաերկարակյաց սերիա։ Տարբեր ժամանակներում Archie Comics-ին են պատկանում նաև Knuckles the Echidna, Sonic X, Sonic Universe և Sonic Boom գրաֆիկական վեպերը։ 2018 թվականի ապրիլից IDW Publishing-ի կողմից հրատարակվում են «Sonic the Hedgehog» ամսագրերը։ Աշխատակիցներից շատերը, ովքեր աշխատել են Archie տարբերակի վրա, ներգրավվել են IDW կոմիքսների ստեղծման մեջ: Ըստ սյուժեի՝ իրադարձությունները տեղի են ունենում Sonic Forces խաղից հետո։ Սոնիկը հաղթում է Էգմանին, և նա անհետանում է: Չնայած դրան, չարագործի ռոբոտները դեռևս մոլորակի վրա են և վտանգ են ներկայացնում բնակիչների համար։ Կապույտ ոզնին, միավորվելով իր ընկերների և նոր դաշնակիցների՝ լեմուր Տանգլի և գայլ Վիսպերի հետ, ճանապարհ են ընկնում գիտանականի մեքենաները վնասազերծելու նպատակով։ 1993 թվականին Virgin Publishing-ը Սոնիկի մասին չորս վեպ է թողարկել, որոնք հանդիսանում են Sonic the Comic-ի իրադարձությունների նախապատմությունը։ Final Fantasy խաղի սցենարիստ Քենջի Տերադան և նկարիչ Սանգո Նորիմոտոն ստեղծել են մանգա, որտեղ ներկայացված է Նիկի Պարլաուզեր անունով մեկ այլ ոզնի, որը ունակ էվերածվել Sonic the Hedgehog-ին։ Դրա հիման վրա 1992-1993 թվականներին ստեղծվել է «Սյոգանկու նինեսեյ» (ճապ. 小学二年生, «Երկրորդ դասարանցի») կոմիքսը, ներառված«Սյոագակուկամ նո գազկուսյա ջասի» ամսագրում (ճապ. 小学館の学習雑誌)։ Ըստ մանգայի՝ Նիկի ոզնին ապրում է մոր՝ Բրենդայի, հոր՝ Փոլիի և քրոջ՝ Անիտայի հետ։ Պատմության մեջ խուլիգան Անտոն Բերուկան առևանգում է Սոնիքի քրոջը՝ Անիտային, իսկ Նիկին շտապում է նրա հետևից՝ փրկելու նրան, բայց խուլիգանը հրում է նրան և փախչում։ Հիասթափված Նիկին բողոքում է ինքն իրեն սեփական թուլությունից, բայց հանկարծ նա վերածվում է Սոնիկի և թշնամուց վրեժխնդիր է լինում։

## Գաղափար և ստեղծագործություն
1990 թվականի ապրիլին Sega-ն հանձնարարել է Team AM8-ի (որը սկզբում բաղկացած էր յոթ հոգուց, իսկ ավելի ուշ վերանվանվեց Sonic Team) ստեղծել խաղ, որը կարող է հաջողությամբ մրցել Nintendo-ի Mario շարքի հետ և միևնույն ժամանակ փոխարինել հին թալիսման Ալեքս Քիդին այլ հերոսով։ Ընկերության ղեկավարությունը ցանկանում էր տեսնել ապագա կերպարին,հայտնի ինչպես Միկի Մաուսը: Նկարիչները մի քանի կերպար են ստեղծել ապագա թալիսմանի համար՝ դրանց թվում են թռչող սկյուռը, նապաստակը, արմադիլոն, ոզնին, Ամերիկայի նախագահ Թեոդոր Ռուզվելտի ծաղրանկարը և այլն։ Ի վերջո, մշակողները ընտրեցին մի ոզնու, որը կոչվում է պարոն Հարինեզումի (ճապ․ Mr.ハリネズミ, ԱՄՆ-ում և Եվրոպայում հայտնի որպես Needlemouse ), որը ստեղծվել է դիզայներ Նաոտո Օշիմայի կողմից և հետագայում վերանվանվել Սոնիկ: Օշիմայի կերպարը ոգեշնչված է  Ֆելիքս կատուից և Միկի Մաուսից։ Հերոսի կապույտ գույնն ընտրվել է Sega-ի կոբալտ կապույտ տարբերանշանին համապատասխանելու համար, իսկ Սոնիկի կոշիկները ոգեշնչված են Մայքլ Ջեքսոնի կոշիկի դիզայնով, կարմիրի ավելացումով, որը փոխառված է Ձմեռ պապից և Ջեքսոնի Bad ալբոմի շապիկի գույների հակառակ գույներն են։ Կերպարի անհատականությունը հիմնված էր ԱՄՆ ապագա նախագահ Բիլ Քլինթոնի մասին զեկույցից ստացված լավատեսական տպավորության վրա։

Ծրագրավորող Յուջի Նական, Sonic the Hedgehog-ը ստեղծելիս, մշակել է ալգորիթմ, որը թույլ է տալիս սփրայթին սահուն շարժվել ոլորուն խողովակի երկայնքով։ Այս հայեցակարգը, աննշան փոփոխություններով, ընդունվել է Նաոտո Օշիմայի և առաջատար խաղերի դիզայներ Հիրոկազու Յասուհարայի կողմից։ Բացի այդ, AM8-ի անձնակազմը ցանկանում էր տեսնել, որ Սոնիկը մեծ արագությամբ վազի մակարդակներով, որպեսզի գրավի փորձառու խաղացողների ուշադրությունը։ Կերպարը ստեղծվել է առանց լողի հմտությունների, և, հետևաբար, մահանում է թթվածնի պակասի դեպքում: Դա արվել է Յուջի Նակիի սխալ ենթադրության պատճառով, որ իրականում ոզնիները չգիտեն, թե ինչպես պետք  է շարժվել ջրի վրա։

Խաղի երաժշտությունը հեղինակը Մասատո Նակամուրան է՝ Dreams Come True խմբից։ Նրանց Wonder 3 շրջագայության ժամանակ Սոնիկը նկարվել է խմբի ավտոբուսների և թռուցիկների վրա, սակայն այն ժամանակ նրա դիզայնն վերջնականապես հաստատված չէր Sega-ի կողմից։ Ի սկզբանե ոզնին սակրատամ էր՝ բերանից դուրս ցցված մեծ, սուր ժանիքներ ուներ։ Այնուամենայնիվ, դիզայներները պետք է ավելի ընկերասեր դարձնեին Սոնիկի տեսքը, որպեսզի կերպարը համապատասխանի արևմտյան շուկայի ավանդույթներին։ Բարելավվողները պլանավորում էին խաղի մեջ ներառել նաև նրա ընկերուհուն՝ Մադոննա հերոսուհուն և ռոք խմբին, սակայն այդ ծրագրերը մերժվեցին Sega-ի ամերիկյան մասնաճյուղի կողմից։ Չնայած բարելավվողների բացասական արձագանքին, Յուջի Նական ավելի ուշ դրական է արտահայտվել տեղայնացնողների կողմից կատարված փոփոխությունների մասին, որոնք, ըստ նրա, սերիալին միայն օգուտ են տվել։ Նա նաև ասաց, որ ոզնին և նրա թշնամին՝ դոկտոր Ռոբոտնիկը ստեղծվել են, որպեսզի ցույց տան բնության պայքարը տեխնոլոգիայի առաջընթացի դեմ։

Սոնիկիի ամենավաղ ցուցադրումը տեղի է ունեցել ոչ թե նրան նվիրված առաջին խաղում, այլ որպես կամեո Rad Mobile ավտոսիմուլյատորում, որը թողարկել է Sonic the Hedgehog խաղի նորամուտից մի քանի ամիս առաջ։

### Հնչյունավորում
Սոնիկը առաջին անգամ ձայնագրվել է *SegaSonic the Hedgehog* և *Sonic the Hedgehog* CD-ում, որտեղ ձայնագրվել է համապատասխանաբար Տակեշի Կուսաո և Կեյկո Ուտոկու ձայներով։ Sonic the Hedgehog-ի, Sonic the Hedgehog-ի և Sonic Underground-ի արկածները մուլտսերիալներում կերպարին հնչյունավորել է Ջալիլ Ուայթը։ 1996 թվականին Ճապոնիայում թողարկվել է Sonic OVA մուլտիպլիկացիոն գեղարվեստական ​​ֆիլմը, որտեղ Սոնիկին հնչյունավորել է Մասամի Կիկուչին, իսկ երեք տարի անց, երբ ԱՄՆ-ում է թողարկվել Sonic OVA-ն, կերպարը կրկնօրինակվել է Մարտին Բերկի կողմից։

1998 թվականին թողարկված Sonic Adventure-ից ի վեր, Սոնիկը ճապոներեն «խոսում է» Ջունիչի Կանեմարուի ձայնով, ով հետագայում ձայնային աշխատանք է կատարել Sonic X անիմեում։ Sonic Unleashed-ում ոզնին հայտնվում է մարդագայլի տեսքով, որին հնչյունավորում էր Տոմոկաձու Սեկին։

Անգլերեն խաղերում ոզնուն սկզբնապես կրկնօրինակել է Ռայան Դրամոնդը։ Այնուամենայնիվ, 4Kids Entertainment-ը, որը ձեռք է բերել Միացյալ Նահանգներում Sonic X-ի հեռարձակման իրավունքը, հրավիրել է իր դերասան Ջեյսոն Գրիֆիթին՝ հնչյունավորելու կերպարը։ Չնայած դրան,մինչև 2005 թվականը Դրամոնդը շարունակել է հնչյունավորել կերպարը՝ խաղերում,երբ Sega-ն փոխարինեց Sonic the Hedgehog սերիալի իր բոլոր դերասաններին 4Kids TV-ի դերասաններով՝ փորձելով միավորել խաղերը և անիմե սերիաները։ Այսպիսով, Գրիֆիթը դարձավ Սոնիկի պաշտոնական ձայնը: Սակայն 2010 թվականին Սեգան հրաժարվեց 4Kids-ի ծառայություններից և սկսեց համագործակցել Studiopolis-ի հետ։ Սկսած Sonic Free Riders-ից՝ ոզնուն անգլերենով հնչյունավորում է Ռոջեր Քրեյգ Սմիթը, ով հայտնի է Էզիո Աուդիտորե դա Ֆիրենցի դերերով՝ Assassin's Creed սերիալի կերպարով և Քրիս Ռեդֆիլդով՝ Resident Evil 5-ից։ «Սոնիկ ոզնին» լիամետրաժ ֆիլմում հերոսը խոսում է դերասան Բեն Շվարցի ձայնով։ Sonic Prime անիմացիոն սերիալում ոզնուն հնչյունավորել է Դևեն Մաքը։

Սկսած Sonic Generations խաղը, Սոնիկը, բացի ճապոներենից և անգլերենից, այժմ կրկնօրինակվում է նաև ֆրանսերեն (հնչյունավորել է Ալեքսանդր Ժիլետը), գերմաներեն (Մարկ Շտախել), իտալերեն (Ռենատո Նովարա) և իսպաներեն (Հոնաթան Լոպեզ)։

Sonic X անիմեի առաջին սեզոնում Սոնիկին ռուսերեն հնչյունավորել է Միխայիլ Տիխոնովը, իսկ Վասիլի Զոտովը՝ երկրորդ և երրորդ սեզոններում։. «Sonic Boom» սերիալում ոզնուն հնչյունավորել է Անտոն Սավենկովը։ «Սոնիկ ոզնին» լիամետրաժ ֆիլմում հերոսին հնչյունավորել է Անտոն Կոմոլովը, իսկ շարունակությունում՝ վիդեոբլոգեր Դմիտրի Սյենդուկը։ 2019-ի սկզբին Դմիտրին արդեն մասնակցում էթ առաջին ֆիլմում ոզնի դերի լսումներին, սակայն հետաձգման և կերպարի վերափոխման պատճառով չի հաստատվել։

## Քննադատների արձագանք և մշակութային ազդեցություն
Սոնիկը, որպես Sega-ի թալիսման, եղել է տեսախաղերի չորրորդ սերնդի կոնսուլների մեջ նրա հաջողության հիմնական պատճառներից մեկը և հանդիսանում է աշխարհի ամենահայտնի խաղային կերպարներից մեկը։ «Sonic of Sonic. Birth of an Icon» վավերագրական ֆիլմում Sega տեխնիկական ինստիտուտի դիզայներ Փիթեր Մորավիկը հայտարարել է, որ 1990-ականներին երեխաները ավելի շատ ճանաչում էին Սոնիկին, քան Մարիոյին և Միկի Մաուսին։ Ոզնին ամբողջ աշխարհում հայտնի է դարձել արագ վազելու կարողությամբ և արտաքին տեսքի շնորհիվ։ Օրինակ, Electronic Gaming Monthly ամսագրի ներկայացուցիչը, նայելով առաջին Sonic the Hedgehog խաղը,Սոնիկի արագությունը համեմատեց «Աստղային ճանապարհ» տիեզերքի «Էնթերպրայզ» տիեզերանավի հետ։ Sega-ի նախկին մենեջեր Քեն Բալոն ասել է, որ Սոնիկի մասին ֆրանշիզան իրարից բաժանեց խաղացողների՝ արագ պլատֆորմի մասին պատկերացումների սահմանները։ Այնուամենայնիվ, ավելի ուշ ակնարկներում Sega-ի թալիսմանով նախագծերը մեկ անգամ չէ, որ քննադատության են ենթարկվել իրենց 3D ոճի համար, որը, ենթադրաբար, շեղում է առաջին խաղերի բանաձևից։ Գրախոսները կարծում էին, որ Sonic-ը պետք է ստեղծագործական ընդմիջում կատարի, կամ որ կատարելագործողները պետք է նրան պահեն որպես միակ խաղային կերպար, կամ պարզապես թողնեն, որ հերոսը «մեռնի խաղաղությամբ»։

Sega-ի կողմից հովանավորվող տարբեր միջոցառումների համար կերպարը մի քանի անգամ օգտագործվել է որպես խորհրդանիշ։ 1993-1997 թվականներին Sega-ն հովանավորում էր «ՋԵՖ Յունայթեդ Իցհիհարա Չիբա» ֆուտբոլային թիմը, որի խաղացողները կրում էին Սոնիկի պատկերով համազգեստներ։ 1993 թվականի Ֆորմուլա 1-ի առաջնությունում Sega–ն ներկայացնում էր «Ուիլյամս» թիմը, որի վարորդ Ալեն Պրոստը հաղթեց առաջնությունը։ Սոնիկը պատկերված էր թիմի մեքենաների և սաղավարտների վրա, իսկ «Մակլարեն» թիմից նրա մրցակիցները մրցարշավներում նրա նկատմամբ յուրաքանչյուր հաղթանակ տանելուց հետո իրենց մեքենաների վրա կպցնում էին ճզմված ոզնու տեսքով լոգոն։ 1993 թվականի Եվրոպական գրան պրիում Սոնիկըը հայտնվել էր փուչիկների և գովազդային վահանակների վրա։

1993 թվականին կապույտ ոզնին դարձել է տեսախաղի առաջին կերպարը, որը Գոհաբանության օրը հայտնվեց Մեյսիի շքերթում։ Սոնիկի տեսքով մեծ օդապարիկը եղել է այս շքերթում 2011, 2012 և 2013 թվականներին։ Սոնիկը նաև առաջին վիդեոխաղի հերոսն է, որին կարող էին տեսնել 1996 թվականի Վարդերի շքերթում։ 2004 թվականի Golden Joystick մրցանակաբաշխության ժամանակ հերոսը հաղթեց «Լավագույն խաղային կերպար» անվանակարգում ()։ 2005 թվականին Սոնիկը դարձավ առաջին երեք կերպարներից մեկը (Մարիոյի և Լինկի հետ միասին), որոնք ցուցադրվեցին Ալլեի խաղում։ Բացի այդ, Sonic Hedgehog սպիտակուցը, որը մասնակցում է նյարդային խողովակից ողնուղեղի զարգացման կարգավորմանը (սաղմերի զարգացման ընթացքում) և մեծահասակների օրգանիզմում ցողունային բջիջների տարբերակման կարգավորմանը, ստացել է Սոնիկ անվանումը։

2008 թվականին Միացյալ Թագավորությունում 500 մարդկանց շրջանում ամենահայտնի խաղային կերպարի հարցման ժամանակ Սոնիկը զբաղեցրել է առաջին տեղը՝ հավաքելով ձայների 24%-ը, մինչդեռ նրա վաղեմի մրցակից Մարիոն երկրորդ տեղում է եղել՝ 21%-ով։ 2008 թվականի վերջին MSN-ը նաև հարցում է անցկացրել տեսախաղի ամենահայտնի կերպարի մասին, և կապույտ ոզնին նույնպես գրավել է առաջին տեղը։ 2010 թվականին Nintendo Power-ի խմբագիրները Sonic-ին անվանեցին ամսագրի վեցերորդ սիրելի հերոսը՝ ասելով, որ թեև նա ի սկզբանե Մարիոյի թշնամին էր, նա հետագայում անցավ Նիթենդոի հարթակներ: Նրանք ավելացրել են, որ Սոնիկը մնում է տեսախաղերի ամենահայտնի իկոնաներից մեկը։ Սոնիկը 2011 թվականին Գինեսի ռեկորդների վիդեոխաղերի լավագույն հիսուն կերպարների ցանկում զբաղեցրել է 10-րդ տեղը։

GameDaily–ի կողմից կազմված «Super Smash Bros-ի լավագույն 10 կերպարների» մեջ ոզնին զբաղեցնում է իններորդ տեղը։ 2009 թվականին IGN կայքը վիդեոխաղերի 10 –-ռդ ամենագնահատված կերպարների ցանկում Սոնիկին տվել է երրորդ հորիզոնականը, իսկ Cheat Code Centraլ նույն ռեյտինգով՝ 7–րդ հորիզոնականը։

## Ծանոթագրություններ
;Նշումներ

;Աղբյուրներ

## Արտաքին հղումներ
* Կերպարի էջը Sonic Channel-ում
* Կերպարի նկարագրությունը Giant Bomb կայքում
* Կերպարի նկարագրությունը Sonic Retro հանրագիտարանի կայքում
* [Կերպարի նկարագրությունը](http://sonic.wikia.com/wiki/Sonic_the_Hedgehog_(character)) Sonic News Network նախագծում
** [''Sonic the Hedgehog'' կոմիքսներում](http://sonic.wikia.com/wiki/Sonic_the_Hedgehog_(Archie));
** [''Sonic the Comic'' կոմիքսներում](http://sonic.wikia.com/wiki/Sonic_the_Hedgehog_(Sonic_the_Comic));
** [''Sonic X'' մուլտսերիալում](http://sonic.wikia.com/wiki/Sonic_the_Hedgehog_(Sonic_X));
** [''Sonic Underground'' մուլտսերիալում](http://sonic.wikia.com/wiki/Sonic_the_Hedgehog_(Sonic_Underground));
** [''Adventures of Sonic the Hedgehog'' մուլտսերիալում](http://sonic.wikia.com/wiki/Sonic_the_Hedgehog_(Adventures_of_Sonic_the_Hedgehog))
** [''Sonic Boom'' մուլտսերիալում](http://sonic.wikia.com/wiki/Sonic_the_Hedgehog_(Sonic_Boom))

Կատեգորիա:Անիմե
Կատեգորիա:Կերպարներ
Կատեգորիա:Կոմիքսների կերպարներ
Կատեգորիա:Համակարգչային խաղեր
Կատեգորիա:Հորինված խոսող կենդանիներ
Կատեգորիա:Հորինված կենդանիներ
Կատեգորիա:Մուլտսերիալներ
Կատեգորիա:Մուլտֆիլմերի կերպարներ
Կատեգորիա:Սուպերհերոսներ
Կատեգորիա:Ֆիլմերի հերոսներ